OpenLLM-France/wikimedia huggingface dataset:
# Suavina

La Suavina és una pomada creada pel farmacèutic valencià Vicent Calduch Solsona a finals del segle xix i conegut des de llavors com "ungüent de Vila-real". Als temps en què va ser desenvolupat es considerava un article de primera necessitat per als llavis tallats i les esquerdes del nas de la gent que treballava al camp. Des d'aleshores, els successors de Vicent Calduch han actualitzat la fórmula i la Suavina segueix emprant-se com a regenerador dels llavis i manté una sòlida presència a la societat, ara des de les xarxes a Internet.
Un dels fills de Calduch Solsona, Vicent Calduch Almela, es va traslladar a la farmàcia del carrer d'Enmig de Castelló, que va passar al seu fill Vicent Calduch Dolz i més tard al seu net, Vicent Calduch Bellés, estudiant de farmàcia.
Aquesta fórmula ven anualment unes 100.000 caixes, sobretot a Catalunya, País Valencià i Aragó, i la seva producció és fruit d'un procés familiar i artesà que es realitza al laboratori de la mateixa farmàcia.

## Referències

* ↑ «La fórmula de la Suavina tiene 130 años de tradición» (en castellà). El Periódico Mediterráneo, 19-02-2006. [Consulta: 21 desembre 2009].
# Suat Mamat

Suat Mamat (Istanbul, 8 de novembre de 1930-3 de febrer de 2016) va ser un futbolista turc.

## Internacional

Va ser internacional amb la Selecció de futbol de Turquia en 27 partits internacionals, marcant quatre gols entre 1954 i 1963.

### Participacions en Copes del Món

| Mundial | Seu | Resultat | Partits | Gols |
| Copa Mundial de Futbol de 1954 | Suïssa | Primera fase | 2 | 3 |

## Clubs

| Club | País | Any |
| Ankara Demirspor | Turquia | 1949 - 1952 |
| Galatasaray | Turquia | 1952 - 1964 |
| Beşiktaş | Turquia | 1964 - 1968 |
| Vefa S.K. | Turquia | 1968 - 1969 |

## Referències

* ↑ «Turkish football legend Mamat dies» (en anglès). Sportal, 03-02-2016 [Consulta: 4 febrer 2016].
* 1 2 Fifa.com. «Estadístiques FIFA de Suat Mamat». Arxivat de l'original el 2013-04-09. [Consulta: 1r juliol 2010].
# Sången om den eldröda blomman (pel·lícula de 1919)

Sången om den eldröda blomman (lit. "El cant de la flor vermella") és una pel·lícula sueca de 1919 dirigida per Mauritz Stiller. És basat en el conte "Laulu tulipunaisesta kukasta" de Johannes Linnankoski.

## Argument

Olof, el petit fill de la pagesa Koskela, després d'haver dirigit paraules d'amor a la pastoreta Annikki, en el poc temps d'una festa campestre canvia d'opinió a favor de l'Elli, una noia que treballa en una granja propera.
Tanmateix, fins i tot aquesta història acaba ràpidament: Elli, a causa de les seves pròpies trobades nocturnes incòmodes amb l'Olaf, és expulsada, i el mateix Olaf, després d'una baralla amb el seu pare, decideix abandonar la casa del seu pare i seguir el seu camí, escollint la vida d'una companyia de llenyataires.
Passant per un poble, a través de l'empresa que està a punt d'emprendre amb èxit, baixar el curs del riu sobre un tronc d'arbre fins als ràpids, Olaf conquereix el cor de Kyllikki, la tímida i orgullosa filla del ric pagès Moisio, amb qui abans havia provat una aproximació, amb resultats negatius. Però el seu pare, Moisio, no li concedeix la mà de la seva filla per la mala fama que tenien els llenyataires amb la seva vida errant, entre els pagesos permanents.
Aleshores Olof reprèn el seu vagabundeig, fins que arriba a una gran ciutat, on es relaciona amb una prostituta. Com que el plantejament no funciona, li presenta una jove "col·lega" seva, recentment arribada. És l'Elli.
L'Olof queda commocionat i, després d'haver abandonat el bordell, comença a reflexionar sobre la seva pròpia vida desordenada. Aleshores decideix tornar a la casa de cites a la recerca de l'Elli, però descobreix que la noia, mentrestant, s'ha suïcidat.
Després torna a casa, però en arribar-hi s'assabenta que els seus pares han mort.
Després es presenta a la casa de Moisio, decidit a prendre Kyllikki com a dona. El seu pare, com és habitual, està en contra, però quan l'Olof li diu que és el pagès de Koskela, de sobte canvia d'opinió i compleix de bon grat el vincle matrimonial.

## Repartiment

* Lars Hanson – Olof Koskela
* Greta Almroth – Annikki
* Lillebil Ibsen - Elli, anomenada Gasellen, criada a Koskelagården
* Louise Fahlman - Amfitriona de Koskela, mare d'Olof
* Axel Hultman – granger Koskela, pare d'Olof
* John Ekman - el capatàs del grup
* Hjalmar Peters – El granger Moisio
* Edith Erastoff – Kyllikki, la filla del granger Moisio
* Nils Lundell - fill d'Inkala, promès de Kyllikki
* Olof Ås t
* Paul Hagman
* Gösta Ström:
* Bengt Djurberg

## Banda sonora

La banda sonora original de Sången om den eldröda blomman fou composta per Armas Järnefelt.""Järnefelt va ser el primer a Suècia a compondre una partitura que coordinava imatge i música, en part amb material de cançons populars."

## Referències

* ↑ Stiller, Mauritz; Almroth, Greta; Ibsen, Lillebil. «Song of the Scarlet Flower», 14-04-1919.
* ↑ Music Finland: Sången om den eldröda blomman
* ↑ Svenskt biografiskt lexikon: E Armas Järnefelt
# Så som i himmelen

Så som i himmelen (Com en el cel, en català) és una pel·lícula de 2004 dirigida per Kay Pollak i protagonitzada per Michael Nyqvist i Frida Hallgren. Va ser un èxit a la taquilla de Suècia i a diversos altres països.

## Argument

Daniel Daréus (Michael Nyqvist) és un reeixit i famós director internacional que aspira que la creació de música obri els cors de la gent. El seu propi cor, tanmateix, és en baixa forma. Després de patir un infart al final d'una actuació, es retira indefinidament a Norrland al nord de Suècia, al poble on va tenir una infantesa terrible.
Daniel compra la vella escola primària del poble, i aviat li demanen que escolti el cor. Només se li demana que escolti, i potser ofereixi una mica de consells útils, però les seves intencions de persuadir-lo a ajudar són òbvies. Ell finalment – però amb reticències - accepta ajudar. Després que el rector de la parròquia li ofereix la posició de cantor, accepta i veu el cor créixer i desenvolupar-se, i redescobreix la seva pròpia alegria perduda per a la música.

## Repartiment

* Michael Nyqvist: Daniel Daréus
* Frida Hallgren: Lena
* Helen Sjöholm: Gabriella
* Lennart Jähkel: Arne
* Ingela Olsson: Inger
* Niklas Falk: Stig
* Per Morberg: Conny
* Ylva Lööf: Siv
* André Sjöberg: Tore
* Mikael Rahm: Holmfrid
* Barbro Kollberg: Olga
* Axelle Axell: Florence

## Premis i nominacions
### Nominacions

* 2005. Oscar a la millor pel·lícula de parla no anglesa

## Referències

* ↑ http://www.imdb.com/title/tt0382330/
# The Communards

The Communards foren un duo de synthpop creat en 1985 quan el cantant Jimmy Somerville va deixar Bronski Beat per desavinences polítiques per unir-se al músic clàssic Richard Coles, que va proveir dels ritmes inspirats en el soul de la dècada de 1960 transformat en música disco acompanyats per la veu de falset de Somerville. El grup va estar actiu fins al 1988, quan va revelar que mentia sobre el seu VIH, havent arribat a aconseguir el número 1 en la llista britànica durant quatre setmanes amb la seva versió de Don't Leave Me This Way el 1986.
Originalment anomenats The Commitee, per evitar confusions amb altres grups el van canviar per The Communards en referència als revolucionaris de la Comuna de París, dels que van conèixer la història a través de Mark Ashton en una visita al Mur des fédérés del Cementiri del Père-Lachaise, on els darrers resistents foren afusellats.

## Discografia

* 1986: Communards (London Records)
* 1987: Red (London Records)

## Referències

* ↑ Summers, Claude. The Queer Encyclopedia of Music, Dance, and Musical Theater. Cleis Press Start, 2012, p. 240. ISBN 1573448753.
* ↑ Saenz de Tejada, Ignacio. «Tipo simpático, ritmo machacón» (en castellà). El País, 17-03-1988. [Consulta: 2 març 2020].
* ↑ McCormick, Neil. «Life before Strictly: Reverend Richard Coles's drug-fuelled disco years in The Communards» (en anglès). The Telegraph, 08-10-2017. [Consulta: 1r març 2020].
* ↑ Kelly, Emma. «Strictly’s Reverend Richard Coles pretended to be HIV positive for five years» (en anglès). Metro, 17-08-2017. [Consulta: 2 març 2020].
* ↑ «The Communards» (en anglès). The Official UK Charts Company. [Consulta: 1r març 2020].
* ↑ Kellman, Andy. «The Communards». Allmusic. [Consulta: 2 març 2020].
* ↑ Larkin, Colin. ). The Virgin Encyclopedia of Popular Music (en anglès). Virgin Books, 1997, p. 293. ISBN 1-85227-745-9.
* ↑ Rachel, Daniel. Walls Come Tumbling Down: The Music and Politics of Rock Against Racism, 2 Tone and Red Wedge (en anglès). Walls Come Tumbling Down: The Music and Politics of Rock Against Racism, 2 Tone and Red Wedge, 2016, p. 467. ISBN 1447272706.
* ↑ Discografia a Discogs (anglès)
# TBV Lemgo

El TBV Lemgo és un club d'handbol alemany de la ciutat de Lemgo. Competeix a la 1a Divisió de la Bundesliga alemanya, la qual ha guanyat en dos ocasions les temporades 1996/97 i 2002/03.
A nivell internacional l'equip ha guanyat la Recopa d'Europa d'handbol de 1996 enfront del Club Balonmano Cantabria, així com la Copa EHF de 2006 enfront del Frisch Auf Göppingeni la de 2010 enfront del Kadetten SH Handball.

## Palmarès

* 1 Recopa d'Europa: 1996
* 2 Copa EHF: 2006 i 2010
* 2 Lligues alemanyes: 1997 i 2003
* 3 Copes alemanyes: 1995, 1997 i 2002
* 4 Supercopes alemanyes: 1997, 1999, 2002 i 2003
# TBR21

TBR21 és una norma europea de telecomunicacions publicada per l'ETSI. Tot equip telefònic cal que segueixi aquesta normativa per a poder-se connectar a la xarxa telefònica commutada. Aquesta norma especifica els requeriments que els equips terminals de telecomunicacions han d'acomplir per a poder operar de manera satisfactòria en la xarxa telefònica commutada.
La TBR21 ha estat remplaçada per la nova norma del ETSI amb referència ES 203-021
Als EUA aquesta norma està a la comissió FCC Títol 47 part 68, que s'encarrega de la connexió directa dels terminals a la xarxa de telefonia pública.

## Parts de TBR21

* Requeriments de tipus físic i mecànic.
* Requeriments de tipus acústic.
* Requeriments de tipus elèctric.

## Parámetres de tipus elèctric

Paràmetre més importants :
* Característiques de la tensió i corrent (capítols A.4.3.1, A.4.3.1, A.4.4.1, A.4.4.1, A.4.4.2.3)
* Mètodes de marcació: marcació per tons (DTMF) i marcació per pols (capítols A.4.7.3.4, A.4.8.1.1, A.4.8.2.4)
* Mesures d'impedàncies (capítols A.4.4.2.1, A.4.7.2)
* Mètodes de senyalització (disponible,ocupada, congestió,trucada entrant) de línia telefònica (capítols A.4.8.1, A.4.8.2)

## Referències

* 1 2 3 4 5 6 «Norma TBR21» (en anglès). [Consulta: 22 novembre 2016].
* ↑ «Norma ES 203-021-1» (en anglès). [Consulta: 22 novembre 2016].
* ↑ «Norma ES 203-021-2» (en anglès). [Consulta: 16 novembre 2022].
* ↑ «Norma ES 203-021-3» (en anglès). [Consulta: 16 novembre 2022].
* ↑ «Titol 47 part 68» (en anglès). [Consulta: 16 novembre 2022].
# Togoperla

Togoperla és un gènere d'insectes plecòpters pertanyent a la família dels pèrlids que es troba a la Xina, el Japó, Tailàndia i el Vietnam. Els adults són grossos, foscos i completament alats.

## Taxonomia

* Togoperla aequalis Banks, 1937
* Togoperla atra Uchida, 1990
* Togoperla canilimbata (Enderlein, 1909)
* Togoperla clavata Stark & Sivec, 2008
* Togoperla fortunati (Navás, 1926)
* Togoperla limbata (Pictet, 1841)
* Togoperla noncoloris Du & Chou, 1999
* Togoperla perpicta Klapálek, 1921
* Togoperla poilanina (Navás, 1934)
* Togoperla shan Stark & I. Sivec, 1991
* Togoperla sinensis Banks, 1939
* Togoperla totanigra Du & Chou, 1999
* Togoperla triangulata Du & Chou, 1999
* Togoperla tricolor Klapálek, 1921

## Referències

* ↑ Klapálek, F., 1907. Japonské druhy rodu Perla Geoffr. Rozpravy Česke Akademie cisare Frantiska Josefa, 16:1‐28.
* ↑ uBio (anglès)
* ↑ Wu, C.F. & P.W. Claassen, 1934. Aquatic insects of China. Article XVIII. New species of Chinese stoneflies (Order Plecoptera). Peking Natural History Bulletin, 9:111‐129.
* ↑ Wu, C.F., 1935. New species of stoneflies from east and south China. Peking Natural History Bulletin, 9:227‐243.
* ↑ Du, Y. & I. Chou, 1999. Notes on Chinese species of the genus Togoperla Klapalek (Plecoptera: Perlidae: Perlinae). Entomotaxonomia, 21:1‐8.
* ↑ Okamoto, H., 1912. Erster Beitrag zür Kenntnis der Japanischen Plecopteren. Transactions of the Sapporo Natural History Society, 4:105‐170.
* ↑ Uchida, S., 1990. A revision of the Japanese Perlidae (Insecta: Plecoptera), with special reference to their phylogeny. Unpublished PhD Dissertation, Tokyo Metropolitan University. 228 pp.
* 1 2 The genus Togoperla Klapálek (Plecoptera: Perlidae) (anglès)
* ↑ Navas, R.P.L., 1919. Plecoptera. Pp. 186‐189. A: Névroptères de l'Indo‐Chine. Insecta, Rennes 9.
* ↑ Navas, R.P.L., 1934. Plecoptera. Pp. 9‐12. A: Névropteres et insectes voisins. Chine et pays environnants. Notes d'Entomologie Chinoise, Musée Heude, 2.
* ↑ Plecoptera Species File (anglès)
* ↑ BioLib (anglès)
* ↑ Catalogue of Life (anglès)
# Tir als Jocs Olímpics d'estiu de 2016 - Pistola de tir ràpid 25 metres masculina

La competició de Pistola de tir ràpid 25 metres masculina als Jocs Olímpics d'Estiu de 2016 es va celebrar del 12 al 13 d'agost al Centre Nacional de Tir.

## Resultat
### Final

| Pos. | Atleta | 1 | 2 | 3 | 4 | Int | 5 | Int | 6 | Int | 7 | Int | 8 | Total | Notes |
| 1 | Christian Reitz Alemanya | 5 | 4 | 4 | 4 | 17 | 4 | 21 | 4 | 25 | 4 | 29 | 5 | 34 | =RO |
| 2 | Jean Quiquampoix França | 2 | 4 | 5 | 3 | 14 | 5 | 19 | 5 | 24 | 3 | 27 | 3 | 30 | |
| 3 | Li Yuehong R.P. de la Xina | 3 | 5 | 4 | 4 | 16 | 4 | 20 | 2 | 22 | 5 | 27 | N/A | N/A | |
| 4 | Zhang Fusheng R.P. de la Xina | 5 | 4 | 5 | 4 | 18 | 2 | 20 | 1 | 21 | N/A | N/A | N/A | N/A | |
| 5 | Leuris Pupo Cuba | 5 | 3 | 3 | 4 | 15 | 3 | 18 | N/A | N/A | N/A | N/A | N/A | N/A | |
| 6 | Riccardo Mazzetti Itàlia | 2 | 2 | 4 | 2 | 10 | N/A | N/A | N/A | N/A | N/A | N/A | N/A | N/A | |
# Terratrèmol de Christchurch

«Terratrèmol de Christchurch» té aquests significats:
* Terratrèmol de Canterbury de 2010, del 4 de setembre del 2010
* Terratrèmol de Christchurch del febrer de 2011, del 22 de febrer del 2011
* Terratrèmol de Christchurch del juny de 2011, del 13 de juny del 2011
# Tomba Carol

Tomba Carol és una obra de Sabadell (Vallès Occidental) protegida com a Bé Cultural d'Interès Local.

## Descripció

Mausoleu de Joan Carol Prat, construït el 1918 per l'arquitecte Eduard M. Balcells Buïgas i l'escultor Franz Metzner. Sobre un basament de pedra s'aixequen quatre columnes de base rectangular a cada costat que sostenen una estructura esglaonada amb la tomba. A la part posterior s'aixeca una gran creu i una figura al davant. A tres de les columnes hi ha adossada una figura que agafa amb les dues mans una petita columna. Tota la tomba és feta de pedra amb el cognom Carol gravat al davant.

## Referències

* ↑ «Tomba Carol». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 11 juny 2020].
# Tomàs Costa i Figueres

Tomàs Costa i Figueres (ca. 1780 - 1848) fou un guerriller absolutista català. Participà a la Guerra del Francès i en els aixecaments absolutistes de principis del segle xix.

## Referències

* ↑ Clara, Josep. Resistència al liberalisme a l'inici del segle xix. El guerriller i aventurer Tomàs Costa, «Misses». Barcelona: Rafael Dalmau, Editor, 2020. ISBN 978-84-232-0861-6.
# Territori de Missouri

El Territori de Missouri va ser un territori organitzat incorporat als Estats Units que va existir del 4 de juny de 1812 al 10 d'agost de 1821. Després que el 1819 s'hagués creat el Territori d'Arkansas a partir d'una part de la seva àrea meridional, una porció sud-oriental del Territori de Missouri va ser admesa a la Unió com l'Estat de Missouri; la resta es va convertir en territori desorganitzat durant diversos anys. Saint Louis en va ser la capital.

## Història

El Territori de Missouri es coneixia inicialment com el Territori de Louisiana, però va ser reanomenat pel Congrés dels EUA el juny de 1812 per tal d'evitar la confusió amb el nou estat de Louisiana, que s'havia unit a la Unió dos mesos abans. L'1 d'octubre d'aquell any es van organitzar els cinc districtes administratius de l'antic Territori de Louisiana en comtats, que més tard es convertirien en els primers cinc comtats de l'estat de Missouri.
La Tractat angloamericà de 1818 va establir la frontera nord del Territori de Missouri amb el territori britànic de la Terra de Rupert, i el Tractat Adams-Onís de 1819 va establir el meridionals i l'occidental amb els territoris espanyols de Texas i Santa Fe de Nou Mèxic. Els Estats Units van lliurar una part important del Territori de Missouri a Espanya a canvi de la Florida espanyola.
El 2 de març de 1819 una part del Territori de Missouri va ser designada com el nou Territori d'Arkansaw (que després es diria Territori d'Arkansas), dos anys abans que la part sud-oriental fos admesa a la Unió com a Estat de Missouri.
Després que Missouri es convertís en estat, la part restant del Territori (composta pels estats actuals d'Iowa, Nebraska, Dakota del Nord i del Sud; la majoria de Kansas, Wyoming i Montana; i parts de Colorado, Minnesota i Nou Mèxic) es va convertir efectivament en un territori no organitzat. El 1834, la porció a l'est del riu Missouri es va unir al Territori de Michigan, i amb el temps, diversos Territoris van ser creats en la seva totalitat o en part a partir de la seva àrea restant: Iowa (1838), Minnesota (1849), Kansas i Nebraska (ambdós el 1854), Colorado i Dakota (ambdós el 1861), Idaho (1863), Montana (1864) i Wyoming (1868).
# Torrent de Can Ferran

El torrent de Can Ferran és un torrent de la comarca del Vallès Occidental, que s'uneix a la riera de Rubí. Deu el seu nom a la masia homònima.

## Referències

* ↑ Vilalta, J. «La desembocadura del torrent de Can Ferran-Can Rosés». Tot Rubí, 10 desembre 2018. [Consulta: 15 setembre 2024].
# Torrent de Can Llopard

El torrent de Can Llopard és un torrent de l'Alt Penedès, que neix a l'indret anomenat la Vinya de Cal Magí i desemboca al riu de riu Anoia, ara ja amb el nom del torrent de Can Catassús.

## Referències

* Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Torrent de Cisnolla

El Torrent de Cisnolla és un torrent que discorre del terme municipal de Granera, a la comarca del Moianès.
Aquest torrent està situat a l'extrem nord-oest del terme municipal, molt a prop del límit amb els termes de Monistrol de Calders i de Castellterçol. Es forma en el vessant occidental de la Trona, a l'extrem oriental de la Baga de Vila-rúbia, des d'on davalla cap a ponent fent un arc convex cap al nord, recorrent tot el vessant meridional de la Serra de l'Olleret. Recorre tota la Baga de Vila-rúbia, i va a abocar-se en el torrent de Caldat a llevant del massís de Trullars.
# The Human Terror (pel·lícula de 1924)

The Human Terror és una pel·lícula muda de gènere melodrama rural protagonitzada per Alec B. Francis i Margaret Seddon, la pel·lícula es va estrenar el 28 de febrer de 1924. Es considera una pel·lícula perduda.

## Repartiment

* Alec B. Francis
* Margaret Seddon

## Referències

* 1 2 «The Human Terror» (en anglès). Silent Era : Progressive Silent Film List, 10-08-2014. [Consulta: 15 desembre 2020].
* ↑ «The Human Terror» (en anglès). American Film Institute Catalog. [Consulta: 15 desembre 2020].
* ↑ «List of 7200 Lost U.S. Silent Feature Films 1912-29» (en anglès). Steve Leggett, 29-12-2016. [Consulta: 15 desembre 2020].

## Enllaços externs

* The Human Terror al catàleg de l'American Film Institute
# Turó d'Espinassors

El Turó d'Espinassors és una muntanya de 901 metres que es troba al municipi de Sant Martí de Llémena, a la comarca catalana del Gironès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Túrovo (Vladímir)

* Per a altres significats, vegeu «Túrovo».
Túrovo (en rus: Турово) és un poble de l'óblast de Vladímir, a Rússia, segons el cens del 2010 tenia 4 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Tommy Sylvestre

Tommy Sylvestre (Kinshasa, 31 d'agost de 1946) és un exfutbolista togolès de la dècada de 1970.
Fou internacional amb la selecció de futbol de Togo.
Pel que fa a clubs, destacà a Étoile Filante de Lomé, Stade d'Abidjan i Stella Club d'Adjamé.

## Referències

* ↑ «Οι 200 κορυφαίοι Αφρικανοί». Sport24.gr, 25-10-2006. Arxivat de l'original el 3 de juliol 2018. [Consulta: 13 setembre 2019].
* ↑ TOGO-foot interview with Tommy Sylvestre
* ↑ ; Stokkermans, Karel; Mazet, François«African Nations Cup 1972». RSSSF, 06-06-2008.
* ↑ Satchivi, Ekoué. «Geraldo Tommy Sylvestre : La lignée des grands gardiens de but» (en francès). Togocity.com, 24-11-2009. Arxivat de l'original el 12 de setembre 2012. [Consulta: 13 setembre 2019].
# Torrent de Cal Ros

El Torrent de Cal Ros és un afluent per la dreta de la Riera de Coaner.

## Municipis per on passa

El curs del Torrent de Cal Ros transcorre íntegrament pel terme municipal de Sant Mateu de Bages.

## Xarxa hidrogràfica

La xarxa hidrogràfica del Torrent de Cal Ros està constituïda per 8 cursos fluvials que sumen una longitud total de 4.800 m.

### Distribució municipal

El conjunt de la seva xarxa hidrogràfica transcorre íntegrament pel terme municipal de Sant Mateu de Bages.

### Territori PEIN

Tota la conca del torrent forma part del PEIN de la Serra de Castelltallat.

## Enllaços externs

   * Taula amb les dades detallades de la xarxa d'aquest curs fluvial full de càlcul

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
# Universitat Kim Il-sung

La Universitat Kim Il-sung (en coreà: 김일성종합대학) és la primera universitat de Corea del Nord, construïda l'any 1946, pocs mesos després de la independència, davant la necessitat de tenir un espai d'estudis superiors al país. L'edifici està ubicat al centre de la ciutat de Pyongyang, la capital del país.

## Requisits d'estudis

La duració de les carreres universitàries a Corea del Nord depenen de si és de modalitat literària o científica. En el primer cas, la carrera dura 4 anys; en el segon, la durada arriba als 5 anys.
Per accedir al món universitari, que és públic i gratuït per a tota la societat, és imprescindible haver assolit bones qualificacions a les anteriors etapes del sistema educatiu nord-coreà.

## Tipus de carreres

Ciències Socials
* Història
* Filosofia
* Govern i economia
* Dret
* Llengua coreana
* Idiomes estrangers
Ciències Naturals
* Física
* Matemàtiques
* Biologia
* Geografia
* Química
* Geologia
* Energia atòmica
* Automatització

## Alumnes destacats

* An Kyong-ho: Director Principal del Comitè per a la Reunificació Pacífica de la Pàtria.
* Kim Jong-il: Dirigent de Corea del Nord, va estudiar a la universitat entre 1960 i 1964. Va morir el 2011.
* Kim Pyong-il: Germanastre de Kim Jong Il i ambaixador a Polònia.
* Kim Jong-un: Líder suprem de Corea del Nord des de desembre de 2011, va estudiar entre 2002 i 2007.
* Kyong Wonha: científic nuclear
* Andrei Lankov: Alumne de l'Australian National University, admès com a estudiant d'intercanvi el 1985.

## Referències

* ↑ Kim, Song-A «Photos of Kim Jong Il's Brother, Kim Pyong Il and Recent Visits». Daily NK, 09-05-2007 [Consulta: 25 octubre 2007].
* ↑ Choe Sang-Hun and Martin Fackler .

## Enllaços externs

* Kim Il-Sung University Arxivat 2017-08-29 a Wayback Machine. (coreà) (anglès)